CELEX: 32014R0852
Language: sk
Date: 2014-08-05 00:00:00
Title: Vykonávacie nariadenie Komisie (EÚ) č. 852/2014 z  5. augusta 2014 o povolení L-metionínu ako kŕmnej doplnkovej látky pre všetky druhy zvierat  Text s významom pre EHP

6.8.2014   
            
            
               SK
            
            
               Úradný vestník Európskej únie
            
            
               L 233/22
            
         VYKONÁVACIE NARIADENIE KOMISIE (EÚ) č. 852/2014
   z 5. augusta 2014
   o povolení L-metionínu ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie L-metionínu ako kŕmnej doplnkovej látky. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia L-metionínu produkovaného Escherichia coli (KCCM 11252P a KCCM 11340P) ako kŕmnej doplnkovej látky pre všetky druhy zvierat, ktorá má byť zaradená do kategórie doplnkových látok „výživné doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 8. októbra 2013 (2) k záveru, že L-metionín produkovaný Escherichia coli (KCCM 11252P a KCCM 11340P) nemá za navrhovaných podmienok použitia nepriaznivé účinky na zdravie zvierat, ľudské zdravie ani životné prostredie a že sa môže považovať za účinný zdroj aminokyseliny L-metionín pre všetky druhy zvierat. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia uvedenej látky vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.
            
         
               (6)
            
            
               Úrad vo svojom stanovisku vyjadril obavy týkajúce sa bezpečnosti L-metionínu pre cieľové druhy v prípade jeho podávania vo vode na pitie. Úrad však pre L-metionín nenavrhuje žiadny maximálny obsah. Preto je v prípade podávania L-metionínu vo vode na pitie vhodné používateľov upozorniť, aby zvážili všetky rôzne zdroje metionínu tak, aby zabezpečili optimálne zásobovanie základnými aminokyselinami bez toho, aby bola ovplyvnená úžitkovosť zvierat.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) (2013) 11(10): 3428.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s obsahom vlhkosti 12 %
               
            
                  
                     Kategória výživných doplnkových látok. Funkčná skupina: aminokyseliny, ich soli a analógy.
                  
               
            
                  3c305
               
               
                  —
               
               
                  L-metionín
               
               
                  
                     Zloženie doplnkovej látky
                  
                  L-metionín s čistotou najmenej 98,5 %.
                  
                     Charakteristika účinnej látky
                  
                  L-metionín (kyselina (2S) – 2-amino- 4- (metyltio) butánová) vyrobený fermentáciou s Escherichia coli (KCCM 11252P a KCCM 11340P)
                  Chemický vzorec: C5H11NO2S
                  Číslo CAS: 63-68-3
                  
                     Analytická metóda
                      (1)
                  
                  Na stanovenie L-metionínu v kŕmnej doplnkovej látke: infračervená absorpcia a optická otáčavosť – metódy uvedené v monografiách FCC.
                  Na kvantifikáciu metionínu v kŕmnej doplnkovej látke a premixoch obsahujúcich viac ako 10 % metionínu: ionexová chromatografia s pokolónovou derivatizáciou a fotometrickou alebo fluorescenčnou detekciou (HPLC-VIS/FD) – ISO/DIS 17180.
                  Na stanovenie metionínu v premixoch obsahujúcich menej ako 10 % metionínu, v kŕmnych zmesiach, kŕmnych surovinách a vode: ionexová chromatografia s pokolónovou derivatizáciou a fotometrickou detekciou (HPLC/VIS) – nariadenie Komisie (ES) č. 152/2009 (2) (príloha III, F).
               
               
                  všetky druhy
               
               
                  —
               
               
                   
               
               
                   
               
               
                  
                              1.
                           
                           
                              L-metionín možno použiť aj vo vode na pitie.
                           
                        
                              2.
                           
                           
                              Vyhlásenia na označení doplnkovej látky a premixu:
                              „Ak sa doplnková látka podáva vo vode na pitie, malo by sa predchádzať nadbytku bielkovín.“
                           
                        
                              3.
                           
                           
                              Ak sa na označení kŕmnych surovín a kŕmnych zmesí uvádza dobrovoľné vyhlásenie o doplnkovej látke, musí obsahovať tieto údaje:
                              
                                          —
                                       
                                       
                                          názov a identifikačné číslo doplnkovej látky,
                                       
                                    
                                          —
                                       
                                       
                                          množstvo pridanej doplnkovej látky.
                                       
                                    
                        
               
                  26. august 2024
               
            
         (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports
      
         (2)  Ú. v. EÚ L 54, 26.2.2009, s. 1.